open-index/open-wikipedia-markdown huggingface dataset:
Steve Vai

**Steven Siro Vai** () er ein amerikansk gitarist, låtskrivar og produsent som har selt over 15 million album. Han og kollegaen Joe Satriani er velkjende som gitarvirtuosar som ikkje berre er dugande gitaristar, men som òg nyttar forskjellige typar teknologi for å bringe gitartonane ut til publikum. Etter å ha starta karrieren sin som musikktranskriptør for Frank Zappa, spelte Vai i bandet til Zappa i to år, frå 1980 til 1982. Han byrja solokarrieren sin i 1983, og har gjeve ut åtte soloalbum og vunne tre Grammyprisar. Han har òg spelt med Public Image Ltd., Alcatrazz, David Lee Roth og Whitesnake. Som gjesteartist har han bidrege på album med blant anna Motörhead og Ozzy Osbourne. Vai har spelt med G3 som byrja å spele i lag i 1995. I 1999 starta Vai sitt eige plateselskap, Favored Nations, for å syne fram det han skildra som «... artistar som har oppnådd den høgaste dugleiken dei kan på instrumentet sitt».

## Bandhistorie
Inkluderer ikkje framføringar som gjesteartist.

**Tidlege band**
* The Ohio Express (1971–1972)
* Circus (ca. 1973 til 1976)
* Ravge (ca. 1973 til 1976)
* Bold As Love (1977)

**Berklee-band**
* Axis (1978–1979)
* Morning Thunder (1979)

**Profesjonelle band**
* Frank Zappa (1980–1982)
* The Out Band (ca. 1983)
* The Classified (1984)
* 777 (1984)
* Alcatrazz (1984-1986)
* David Lee Roth (1985–1989)
* Whitesnake (1989–1991)

## Diskografi

;Studioalbum

**[[Flex-Able]]* (1984)
**[[Passion and Warfare]]* (1990)
**[[Sex & Religion]]* (1993)
**[[Fire Garden]]* (1996)
**[[Flex-Able Leftovers]]* (1998)
**[[The Ultra Zone]]* (1999)
**[[Real Illusions: Reflections]]* (2005)
**[[The Story of Light]]* (2012)
* *Modern Primitive* (2016)
* *Inviolate* (2022)

## Kjelder

**Denne artikkelen bygger på «[[:en:Steve Vai|Steve Vai]]» frå ,  den 22. august 2014.* 
*** oppgav desse kjeldene:*

## Bakgrunnsstoff
* Offisiell nettstad
*
Gunnar Garfors

**Gunnar Magne Garfors** () er ein norsk journalist, mediaekspert, forfattar og globetrotter. Han har arbeidd med kringkasting og nye medium sidan 2001 og har halde relevante presentasjonar i over 20 land. Han fokuserer sterkt på kor viktig det er med kringkasting som distribusjonsform, i tillegg til internett.

Han har vitja alle verdas land  og er verdas yngste som har gjort det ved sidan av full jobb. 18. juni, 2012 sette han ein Guinness-rekord saman med britiske Adrian Butterworth då dei som verdas første vitja fem verdsdelar på eit døgn. I september 2014 sette Garfors ny verdsrekord då han saman med venene Øystein Djupvik og Tay-young Pak var innom 19 land på 24 timar.

Garfors arbeider som distribusjonsrådgjevar i NRK i Oslo og leier den internasjonale radio- og TV-organisasjonen International DMB Advancement Group (IDAG). Han sat òg eitt år som nestsjef i EBU si ekspertgruppe innan mobile tenester i 2008 og 2009. Garfors var dagleg leiar for Norges mobil-TV AS i 2008-2013. Selskapet var først i Europa til å lansere mobil-TV.sendingar via DMB i 2009. Garfors skriv også om media og reise på sin eigen blogg, garfors.com.

Han gav ut *198. Mi reise til alle verdas land*, si første bok, på Samlaget i september 2014. I samband med boklanseringa vitja Gunnar Garfors alle Noregs fylke på eit døgn i lag med bror sin Øystein. Dei skal vere dei første som har klart dette. Han var éin av 18 forfattarar av *Ete fysst* på Selja Forlag som kom ut i oktober 2014. Garfors har vidare fått artiklar publiserte i Afghanistan, Brasil, Tyskland, Storbritannia og USA. I tillegg skriv han ei fast reisespalte i den japanske avisa Mainichi Weekly.

## Biografi
Garfors er eldst av sju born. Han vart fødd i Hammerfest men flytta tidleg til Naustdal i Sunnfjord der han vaks opp med mora Ruth Berit Stensletten Garfors, faren Reidar Magne Garfors og sine seks søsken. Han har også budd i Havøysund, Førde, Dublin, Falmouth, København og Taipei. No bur han i Oslo.

Han spelte fotball for Førde IL i norsk 2. og 3. divisjon på 90-talet og vart lagets toppskårar to sesongar. Garfors spela òg for Falmouth Town i 1995-98 og trente med Plymouth Argyle i engelsk 2. divisjon saman med Kai Kilnes i 1996.

## Bibliografi
### Bøker
* 
* 
* 
* 
* 
### I bøker - eit utval
* 

## Fotnotar

## Bakgrunnsstoff
* Major Minor Details on Media and Technology on garfors.com
I Don't Wanna Get Drafted

«**I Don't Wanna Get Drafted**» er ein song av Frank Zappa som vart gjeven ut på singel i 1980. Han vart spelt inn på ny i 1981 for albumet *[[You Are What You Is]]* under tittelen **«Drafted Again«**. Plateselskapet Zappa var på denne tida, Mercury, nekta å gje songen ut på singel. Zappa skapte i staden sitt eige selskap, Barking Pumpkin, og gav ut singelen der. Han nådde 103. plass på den amerikanske singellista, men nådde heilt til 3. plass i Sverige. Singelversjonen vart sidan gjeven ut på *[[The Lost Episodes]]*.

## Tyding

Songen var ein komisk protest mot verneplikta, som vart gjeninnført i USA på denne tida. Testlinjer som «Roller skates in disco is a lot of fun. I'm too young'n stupid to operate a gun» syner til at verneplikta hentar inn unge folk som ikkje er klare eller smarte nok for militæret.

## Innhald

A.«I Don't Wanna Get Drafted» - 3:10 
B.«Ancient Armaments» -  4:10

## Musikarar

### Singelversjon

Frank Zappa-  vokal, gitar 
Dale Bozzio — vokal 
Terry Bozzio — vokal 
Ike Willis - vokal, gitar 
Ray White - vokal gitar 
Arthur Barrow - bass 
Tommy Mars - klaverinstrument, vokal 
Vinnie Colaiuta - trommer

### Albumversjonen

Frank Zappa – vokal, gitar 
Ike Willis – rytmegitar, vokal 
Ray White – rytmegitar, vokal 
Steve Vai – gitar 
Ahmet Zappa – vokal 
Moon Zappa – vokal 
Arthur Barrow – bassgitar 
Bob Harris –  trompet 
Tommy Mars – klaverinstrument
David Logeman – trommer

## Kjelder

**Denne artikkelen bygger på «[[:en:I Don&#39;t Wanna Get Drafted|I Don&#39;t Wanna Get Drafted]]» frå ,  den 22. august 2014.* 
*** oppgav desse kjeldene:*
Ahmet Zappa

**Ahmet Emuukha Rodan Zappa** () er ein amerikansk musikar, forfattar, produsent og forleggjar. Han er son til Frank Zappa. Ahmet har gjeve ut fleire album med broren Dweezil Zappa, og skrive songar som «Frogs With Dirty Little Lips» med faren sin. Han har òg to systrer, Moon Zappa og Diva Zappa, og har vore med i fleire filmar og fjernsynsprogram.

## Diskografi
**[[Confessions av Dweezil Zappa|Confessions]]* (1991)
**[[Shampoohorn]]* (1994)
**[[Music for Pets]]* (1996)

## Filmar
**[[filmen Pump Up the Volume|Pump Up the Volume]]* (1990) – Jaime
**[[filmen Jack Frost (1998)|Jack Frost]]* (1998) – Snøplogsjåfør
**[[Children of the Corn V: Fields of Terror]]* (1998) – Lazlo
**[[Ready to Rumble]]* (2000) – Kasserar
**[[Fraggle Rock: The Movie]]* (oktober 2006) – produsent
**[[The Odd Life of Timothy Green]]* (2012) – manus og produsent

## Fjernsyn
**[[2 Hip 4 Tv]]* – Vert (1988)
**[[Robotica]]* – vert i tre sesongar (2001–2002)
**[[webRIOT]]* – vert (1999)
**Happy Hour* – vert (1999)
**[[But Can They Sing?]]* – vert (2005)
**[[Head Case]] episode 105 (Parental Guidance Required) – Starz Channel Original Series* – seg sjølv (2008)
**[[fjernsynsserien Roseanne|Roseanne]]* (1994)

## Kjelder

**Denne artikkelen bygger på «[[:en:Ahmet Zappa|Ahmet Zappa]]» frå ,  den 22. august 2014.* 
*** oppgav desse kjeldene:*

## Bakgrunnsstoff
*
Moon Zappa

**Moon Unit Zappa** () er ein amerikansk skodespelar og forfattar. Ho er dotter til Frank Zappa. 

## Personleg liv
Moon Zappa har tre yngre sysken, Dweezil, Ahmet og Diva Muffin. Ho var gift med Paul Doucette, tidlegare trommeslagaren og noverande rytmegitarist for den amerikansk popgruppa Matchbox Twenty, sidan juni 2002. Dei har eitt barn, Mathilda Plum Doucette, frå 2004. Zappa søkte om skilsmisse i januar 2012. 

## Karriere
Ho vart først kjend i 1982, 14 år gammal, då ho hadde vokal på hitsingelen til faren, «Valley Girl». I songen leverer Moon Zappa ein monolog i «valleyspeak», ei blanding av slanguttrykk som var populær hos tenåringsjenter i San Fernando Valley i Los Angeles. I midten av 1980-åra var Moon og broren Dweezil ofte vertar på MTV. Ved sidan av «Dancin' Fool», var «Valley Girl» den største hitten til Frank Zappa i USA, og populariserte uttrykk som «grody to the max» og «gag me with a spoon». Songen vart gjeven ut på albumet *[[Ship Arriving Too Late to Save a Drowning Witch]]* i 1982. Ho deltok sidan på ei anna innspeling kalla «My Mother Is a Space Cadet», med gitarakkompagnement av broren Dweezil.

Som barn spelte ho i fjernsynsseriane *[[CHiPs]]*, *[[The Facts of Life]]* og filmen *[[filmen Nightmares (1983)|Nightmares]]*.

Som vaksen har ho arbeidd som standup-komikar, skribent i magasin og skodespelarinne. Ho har delteke i filmane *[[National Lampoon's European Vacation]]* og *[[filmen Spirit of '76 (1990)|Spirit of '76]]*, fjernsynsserien *[[Normal Life]]* og *[[The Super Mario Bros. Super Show]]*. Ho var med som niqab-kledd muslimsk kvinne i ein episode av *[[Curb Your Enthusiasm]]*, som Ted Mosby si kusine Stacy i ein episode av *[[How I Met Your Mother]]*, og ein episode av *[[fjernsynsserien Roseanne|Roseanne]]*. I dag er ho stemma til Mrs. Lamber på FOX Broadcasting sin Animation Domination High-Def-serien *[[High School USA!]]*.

Ho har skrive romanen *America, the Beautiful*, publisert i 2001. Ho har òg skrive for *[[The New York Times]]*.

## Kjelder

**Denne artikkelen bygger på «[[:en:Moon Zappa|Moon Zappa]]» frå ,  den 22. august 2014.* 
*** oppgav desse kjeldene:*


## Bakgrunnsstoff
*Offisiell netttad 
*
Songen You Are What You Is

«**You Are What You Is**» er ein song av Frank Zappa frå albumet med same namn frå 1981. Songen vart gjeven ut som singel og er kjend for å bruke heile vegen gramatisk feil engelsk, som i hovudsakleg hånar resten av konteksten. Han vart gjeven ut som B-side for singelen «Valley Girl» i 1982. Songen vart òg miksa på ny for albumet *[[Thing-Fish]]* i 1984

## Tyding

Teksten handlar oppfordrar lyttaren til å vere seg sjølv og omfamne sin eigen kultur. Teksten fortel ei soge om to unge menn. Den første mannen er frå ein mellomklassefamilie som har eit flott liv, men han latar som om han kjem frå ein hard bakgrunn og syng blues for å vere meir mannleg. Han byrjar å så og ete som nokon som har gått gjennom eit hard liv og byrjar å snakke som rollefiguren Kingfish frå radioshowet Amos and Andy, som er kjend for å vere ein kraftig stereotypisk svart person. Dette er knytt til misnøya Zappa hadde med folk han oppfatta som posørar. Den andre mannen er  «Of the negro persuasion, Devoted his life to become a caucasian.» (ein svart mann som prøver å verte ein kvit mann) Som den første mannen endrar han dietten sin. Soga hans er ein kommentar om afroamerikanarar som ikkje er stolte av kulturarva sine og prøver å følgje den kvite kulturen for å bli meir akseptert. Songen avsluttar med ei rekkje linjer om stereotypiske rasevitasar.

## Musikkvideo
 
I 1984 vart Zappa tvungen til å lage ein musikkvideo for songen. Videoen vart ikkje så mykje vist fordi ein skodespelar, som likna på Ronald Reagan, sat id et som såg ut som ein elektrisk stol, medan han tok hårkrem i håret. Dette er den einaste konvensjonelle musikkvideoen Zappa laga. Teksten inneheld linja «I ain't no nigger no more», som truleg hadde ein effekt på kringkastinga. Videoen og musikken vart bannlyst av MTV, men han vart send i ein episode av Beavis and Butt-Head i 1993, som òg gjekk på MTV.

## Andre versjonar

Acappella-gruppa The Persuasions song «You Are What You Is» på albumet Frankly a Cappella.

## Innhald

**7"**

A. «You Are What You Is» - 4:22 	
B. «Pink Napkins» - 4:32

**12"**

A1. «You Are What You Is» - 4:22 	
A2. «Pink Napkins» - 4:32 
B1. «Harder Than You Husband» - 2:29 	
B2. «Soup 'N Old Clothes» - 7:50

## Kjelder

**Denne artikkelen bygger på «[[:en:You Are What You Is (song)|You Are What You Is (song)]]» frå ,  den 22. august 2014.* 
*** oppgav desse kjeldene:*
Ship Arriving Too Late to Save a Drowning Witch

***Ship Arriving Too Late to Save a Drowning Witch*** er eit album av Frank Zappa, gjeven ut i mai 1982 og digitalt remastra i 1991. Det består av fem songar av Zappa, og ein song, «Valley Girl», skriven i lag med dottera Moon Unit Zappa, som talar ein monolog som hånar slangdialekten til jenter frå skulen hennar.

Den første halvdelen av albumet består av studioinnspelingar, medan den andre er konsertopptak. På vinylutgåva var desse to delane første og andre side av plata. 

«Valley Girl» var ein av dei mest suksessrike singlane til Zappa. 

## Produksjon

Det meste av studioinnspelingane vart spelt inn i Zappa sitt heimestudio, Utility Muffin Research Kitchen i Los Angeles; medan konsertopptaka var frå konsertar i 1981 og 1982. Konsertopptaka var opphavleg meint for eit album det aldri vart noko av, *Chalk Pie*. Det vart skrinlagt etter at piratkopiar av albumet kom på marknaden. 

Plateomslaget består av ei skisse som albumet fekk namn eter. Formene indikerer bokstavane 'ZA' (og 'P', sidevegs), som i 'Zappa'.

Songen «Drowning Witch» er ein av dei mest komplekse instrumentalane Zappa nokon gong skreiv med musikalske sitat frå *[[Vårofferet]]* av Stravinsky og  kjenningsmelodien til *[[Dragnet]]*.

Albumet vart gjeve ut på CD av EMI med *[[The Man from Utopia]]* på same plate, og sidan av Barking Pumpkin og Rykodisc.

## Innhald

## Medverkande

* Frank Zappa – Sologitar, vokal
* Steve Vai – gitar (omtalt som «Impossible Guitar Parts»)
* Ray White – Rytmegitar, vokal
* Tommy Mars – klaverinstrument
* Bobby Martin – klaverinstrument, saksofon, vokal
* Ed Mann – Perkusjon
* Scott Thunes – Bass på «Drowning Witch», «Envelopes», «Teen-age Prostitute» og «Valley Girl»
* Arthur Barrow – Bass på «No Not Now» og den første delen av «I Come From Nowhere»
* Patrick O'Hearn – Bass på gitarsolo i «I Come From Nowhere»
* Chad Wackerman – Trommer
* Roy Estrada – Vokal
* Ike Willis – Vokal
* Bob Harris – Vokal
* Lisa Popeil – Vokal på «Teen-Age Prostitute»
* Moon Unit Zappa – Vokal på «Valley Girl»

## Salslister

### Album
*[[magasinet Billboard|Billboard]]* (USA)

### Singlar

## Kjelder

**Denne artikkelen bygger på «[[:en:Ship Arriving Too Late to Save a Drowning Witch|Ship Arriving Too Late to Save a Drowning Witch]]» frå ,  den 22. august 2014.*
Lisa Popeil

**Lisa Stephanie Popeil** ()  er ein amerikansk songar og musikar. 

I 1981 spelte Popeil i berre underkleda i lag med Frank Zappa ved Santa Monica Civic Auditorium der ho song 'Lisa's Life Story', 'Dangerous Kitchen' og 'Teenage Prostitute'. Den sistnemnde songen vart gjeven ut på *[[Ship Arriving Too Late to Save a Drowning Witch]]* i 1982. Ei forkorta utgåve av 'Lisa's Life Story' kom med på *[[You Can't Do That on Stage Anymore, Vol. 6|You Can't Do That On Stage Anymore, Volume 6]]* i 1992. Sidan 1983 har Popeil vore korsongar for «Weird Al» Yankovic, mellom anna på songen «Mr. Popeil», som er ei hyllest til faren hennar. 

I 1984 gav Popeil ut debutalbumet sitt *Lisa Popeil* med Steve Vai og Joe LoDuca som gjestemusikarar. 

## Kjelder

**Denne artikkelen bygger på «[[:en:Lisa Popeil|Lisa Popeil]]» frå ,  den 22. august 2014.* 
*** oppgav desse kjeldene:*
Cocaine Decisions

**«Cocaine Decisions»** er ein song frå 1983 av Frank Zappa, frå albumet *[[The Man from Utopia]]*. Songen vart gjeven ut som singel same året. Eit konsertopptak av songen finst på *[[You Can't Do That on Stage Anymore, Vol. 3]]*.

## Tyding
Zappa hadde mange antidop-songar som «Who Needs the Peace Corps?» frå *[[We're Only in It for the Money]]*, «Cosmik Debris» frå *[[Apostrophe (')]]*, «Charlie's Enourmous Mouth» frå *[[You Are What You Is]]* og «I Come From Nowhere» frå *[[Ship Arriving Too Late to Save a Drowning Witch]]*. I motsetnad til hippiar, dopforhandlarar, ungdom og junkiar, er målet i denne songen dei rike Wall Street-direktørane, legane og advokatane. Tekstlinja «But if you are wasted from the stuff you're stickin' in it. I get madder every day 'cause what you do 'n' what you say affects my life in such a way. I learn to hate it every minute!» er retta mot Zappa sine eigne produsentar og studiosjefar.

## Opprør
Under ein konsert i Palermo i Italia i 1982, hadde enkelte i publikum med seg våpen og skapte eit opprør under «Cocaine Decisions» som førte til at politiet måtte bruke tåregass for å bryte ned opprøret. Zappa sa «Me spelte i ein og ein halv timemed tåregass i andletet vårt og alt anna, og då det var over var me fanga innandørs.» Opprøret inspirerte plateomslaget på albumet *The Man From Utopia*.

## Innhald
A.«Cocaine Decisions» - 2:56 
B.«SEX» - 3:00

## Kjelder

**Denne artikkelen bygger på «[[:en:Cocaine Decisions|Cocaine Decisions]]» frå ,  den 22. august 2014.* 
*** oppgav desse kjeldene:*
Baby Snakes

***Baby Snakes*** er filmmusikkalbumet til Frank Zappa-filmen med same namn. Det inneheld fleire songar frå filmen og vart opphavleg gjeven ut som ei biletplate. Sporet «Baby Snakes» er studioinnspelinga som finst på *[[Sheik Yerbouti]]*, men utan opningsriffet. Alle dei andre er konsertopptak, som ikkje finst andre stader enn på albumet og i filmen. I 2012 vart *Baby Snakes: The Compleat Soundtrack* gjeven ut på iTunes.

## Innhald

## Baby Snakes: The Compleat Soundtrack

## Musikarar
* Frank Zappa – leiar, klaverinstrument, vokal, gitar
* Adrian Belew – vokal, gitar
* Tommy Mars – klaverinstrument, vokal
* Peter Wolf – klaverinstrument
* Patrick O'Hearn – bassgitar
* Terry Bozzio – trommer, vokal på «Titties And Beer» og «Punky's Whips»
* Ed Mann – perkusjon

## Produksjon
* Arrangert og produsert av Frank Zappa
* Lydteknikar og miks av Joe Chiccarelli
* Master av Bob Stone
* Norman Seeff – fotografi
* Lynn Goldsmith – fotografi

## Kjelder

**Denne artikkelen bygger på «[[:en:Baby Snakes (album)|Baby Snakes (album)]]» frå ,  den 22. august 2014.* 
*** oppgav desse kjeldene:*
London Symphony Orchestra, Vol. I

***London Symphony Orchestra, Vol. 1*** er eit album frå 1983 av Frank Zappa. Det består av London Symphony Orchestra som spelar fire av Zappa sine komposisjonar&mdash; «Sad Jane», «Pedro's Dowry», «Envelopes» og «Mo 'n Herb's Vacation» &mdash; innspelt i januar 1983. Albumet var det tredje der Zappa brukte eit orkester, etter *[[Lumpy Gravy]]* i 1967 og *[[Orchestral Favorites]]* i 1979. I 1995 vart albumet gjeve ut i lag med etterfølgjaren, *[[London Symphony Orchestra, Vol. 2]]* (1987), som *London Symphony Orchestra Vol. 1 & 2*. Det originale albumet vart endra i studio for å rette opp i utstemde og feilspelte tonar, i tillegg til å legge på litt klang på enkelte delar. Desse ekstra effektane vart fjerna for CD-utgåva i 1995.

Det store redigeringa var berre mogeleg fordi det vart nytta digital fleirsporsopptakar. Dette var eit av dei første digitale opptaka av eit orkester nokon sinne. Ved å spele orkesteret i grupper av instrument, kunne lydane på albumet høyrast i større detalj enn det som var mogeleg med tidlegare innspelingsteknikkar.

## Innhald

## Medverkande

### Musikarar
*The London Symphony Orchestra dirigert av Kent Nagano
*David Ocker – klarinett
*Chad Wackerman – trommer
*Ed Mann – perkusjon

### Produksjon
*Frank Zappa – produsent
*Mark Pinske – lydteknikar
*John Vince – plateomslag

## Kjelder

**Denne artikkelen bygger på «[[:en:London Symphony Orchestra, Vol. I|London Symphony Orchestra, Vol. I]]» frå ,  den 22. august 2014.* 
*** oppgav desse kjeldene:*

## Bakgrunnsstoff
*Albumdetaljar
Boulez Conducts Zappa: The Perfect Stranger

***Boulez Conducts Zappa: The Perfect Stranger*** er eit album frå 1984 med musikk av Frank Zappa, delvis dirigert av Pierre Boulez. Det vert òg berre kalla ***The Perfect Stranger***. Albumet vart gjeve ut på vinyl i 1984 og på CD i 1985 av Angel, og så miksa på ny med ny rekkefølgje på spora og gjeve ut på CD av Barking Pumpkin i 1991.

Boulez dirigerer tre spor («The Perfect Stranger», «Naval Aviation in Art?» og «Dupree's Paradise»), innspelt ved IRCAM i Paris den 10. og 11. januar 1984, og framført av Boulez sitt Ensemble InterContemporain. Tittesporet vart bestilt av Boulez og inneheld referansar til Zappa-filmen *[[200 Motels]]* frå 1971. Dei andre fire spora er tilskriven 'The Barking Pumpkin Digital Gratification Consort'— som i røynda er Zappa på Synclavier. «Outside Now Again» er ei Synclavier-framføring basert på ein transkripsjon av Zappa sin gitarsolo i «Outside Now» frå *[[Joe's Garage]]* frå 1979. 

## Innhald

## Medverkande

* Pierre-Laurent Aimard – Piano
* Guy Arnaud – Bassklarinett
* Lawrence Beauregard – Flute
* Pierre Boulez – Dirigent
* Daniel Ciampolini – Perkusjon
* Antoine Curé – Trompet
* Ensemble InterContemporain – orkester
* Péter Eötvös – Musikalsk leiar
* Jacques Ghestem – Fiolin
* Don Hunstein – Fotografi
* Marie-Claire Jamet – Harpe
* London Symphony Orchestra
* John Matousek – Mastering
* Paul Meyer – Klarinett
* Jerôme Naulais – Trombone
* David Ocker – Programmering
* Bob Stone – Remiksing
* Frank Zappa – Synclavier, produsent

## Kjelder

**Denne artikkelen bygger på «[[:en:Boulez Conducts Zappa: The Perfect Stranger|Boulez Conducts Zappa: The Perfect Stranger]]» frå ,  den 22. august 2014.* 
*** oppgav desse kjeldene:*


## Bakgrunnsstoff
*Albuminformasjon
Scott Thunes

**Scott Thunes** () er ein amerikansk bassist som har spelt med Frank Zappa, Wayne Kramer, Steve Vai, Andy Prieboy, Mike Keneally, Fear, The Waterboys, Big Bang Beat og andre.   

Han spelte i bandet til Zappa frå 1981 til 1988, og speler på album som *[[The Man From Utopia]]*, *[[Them or Us]]*, *[[Broadway the Hard Way]]*, *[[You Can't Do That On Stage Anymore]]*, *[[Does Humor Belong In Music?]]*, *[[The Best Band You Never Heard In Your Life]]*, *[[Meets The Mothers Of Prevention]]*, *[[Ship Arriving Too Late to Save a Drowning Witch]]*, *[[Make a Jazz Noise Here]]* og *[[Guitar av Frank Zappa|Guitar]]*.  Thunes, som i dag spelar i bandet The Mother Hips, lever i Nord-California med kona Georgia. I februar 2012 spelte Thunes i California med Dweezil Zappa og bandet «Zappa Plays Zappa».

## Kjelder

**Denne artikkelen bygger på «[[:en:Scott Thunes|Scott Thunes]]» frå ,  den 22. august 2014.*  
 

## Bakgrunnsstoff
* Offisiell nettstad
* Intervju 
*  Scott Thunes med the San Francisco Free Jazz Collective
Valley Girl

**«Valley Girl»** er ein song av Frank Zappa og den då 14 år gamle dottera hans, Moon Unit Zappa. Han vart gjeven ut i 1982 på albumet *[[Ship Arriving Too Late to Save a Drowning Witch]]*. Moon gav Frank mykje av innhaldet og snakka ein dialog som ei typisk «Valley girl» med «Valspeak»-uttrykk ho hadde høyrt på «festar og på the Galleria». Zappa meinte å håne denne talemåten, men i staden populariserte singelen den stereotype Valley Girl over heile landet. Bruken av slanguttrykk frå «Valspeak» auka kraftig, både med og utan ironi (ikkje minst på grunn av filmen *[[filmen Valley Girl|Valley Girl]]*). Songen var òg med på samlealbumet *[[Strictly Commercial]]*.

Songen var den einaste singelen til Zappa som nådde Topp 40 i USA med ein 32. plass på Billboard Hot 100. Han hadde likevel mykje større hittar i andre delar av verda. Han er ein av dei mest uvanlege Zappa-sognane med tanke på kor relativt «normal» songen er, spelt i 4/4-takt, med unntak av ein 7/8-rytme mot slutten. 

Singelen hadde forskjllige B-sider. To av dei var frå same albumet som «Valley Girl:» «No Not Now» og «Teen-Age Prostitute». Ei anna B-side var «You Are What You Is». Ein av versjonane av singelen var på begge sider, med ein kortare versjon på B-sida. 

## Salslister

## Kjelder

**Denne artikkelen bygger på «[[:en:Valley Girl (song)|Valley Girl (song)]]» frå ,  den 22. august 2014.* 
*** oppgav desse kjeldene:*
Them or Us

***Them or Us*** er eit album av Frank Zappa, gjeve ut i oktober 1984.

## Innhald
Det første og siste sporet er begge coverversjonar: «The Closer You Are» vart skriven av Earl Lewis og Morgel Robinson og opphavleg spelt inn av The Channels; og «Whippin' Post», opphavleg spelt inn av The Allman Brothers Band.

«Ya Hozna» er i røynda ein versjon av «Sofa No. 2» (frå «One Size Fits All», 1975), «Lonely Little Girl» (frå «We're Only In It For The Money», 1968) og uttak av «Valley Girl» (vokal av Moon Zappa) spelt baklengd.

## Utgjeving
Etter distribusjonsproblem med Zappa-albumet *[[Thing-Fish]]*, som den tidlegare Barking Pumpkin-distributøren MCA Records nekta å distribuere, gjekk Zappa inn i ein avtale med EMI Records, slik at *Them Or Us* og *Thing-Fish* kunne distribuerast av Capitol Records i USA. Zappa skreiv ei «åtvaring» på albumet, og *[[Frank Zappa Meets the Mothers of Prevention]]*, som sa at albumet inneheldt innhald «som eit verkeleg fritt samfunn ikkje ville ha frykta eller undertrykts», og ein «garanti» som sa at tekstane ikkje ville «skape evig pinsle i ein stad der ein fyr med horn og spiss stav bur».

## Innhald

## Medverkande
### Musikarar
* Frank Zappa – gitar, klaverinstrument, vokal, arrangør, produsent
* Tommy Mars – klaverinstrument, vokal, soloist
* Patrick O'Hearn –  blåseinstrument , bassgitar
* Scott Thunes – vokal, Minimoog, synthesizer, bassgitar
* Johnny «Guitar» Watson – vokal, gitar
* Ray White – gitar, vokal, korvokal, harmonivokal
* Moon Unit Zappa – vokal
* Ed Mann – perkusjon
* Chad Wackerman – trommer, vokal
* Ike Willis – vokal, korvokal, harmonivokal
* Arthur Barrow – bassgitar
* Napoleon Murphy Brock – saksofon, vokal, harmonivokal
* Brad Cole – piano
* Roy Estrada – vokal, korvokal, harmonivokal, bassgitar
* Bob Harris – klaverinstrument, vokal, harmonivokal
* Thana Harris – vokal, harmonivokal
* Steve Vai – gitar, soloist
* Dweezil Zappa – soloist, gitar
* George Duke – klaverinstrument, vokal, piano
* Bobby Martin – klaverinstrument, saksofon, vokal (solovokal på «Whipping Post»), falssetist, harmonivokal, munnspel

### Produksjon
*Mark Pinske – lydteknikar
*John Matousek – mastering
*Gabrielle Raumberger – omslag, grafisk design
*Steve Schapiro – fotografi
*Bob Stone – lydteknikar

## Kjelder

**Denne artikkelen bygger på «[[:en:Them or Us|Them or Us]]» frå ,  den 22. august 2014.* 
*** oppgav desse kjeldene:*


## Bakgrunnsstoff
*Plateinformasjon
Bøstad

**Bøstad** er ein busetnad på Vestvågøy i den tidlegare kommunen Borge i Lofoten i Nordland, frå 1963 ein part av Vestvågøy kommune. Han er ein av dei mange stadene i Vestvågøy kommune som er rike på kulturminne frå forhistorisk tid og mellomalderen. 

Bøstad ligg ved Bøstadelva. Bøstad skule ligg på staden.

## Kulturminne
På Borg på Bøstad har arkeologiske utgravingar brakt for dagen spor og leivningar etter ein stor bygning frå vikingtida som har fungert som høvdingsete. Bygningen er rekonstruert i full storleik og vert nytta til museum, Lofotr Vikingmuseum. Ikkje langt frå arealet der vikingtidsbygningen stod, ligg Borge kyrkje, som er den siste i ein rad av minst fem kyrkjer som har stått på same staden gjennom tidene. I området er det òg registrert fleire andre fornminne.

## Kjelder

## Bakgrunnsstoff
Mezher

**Mezher** (arabisk مزهر, armensk Ծաղկաձոր, *Dzaghgatzor*) er ein liten by i Matn distrikt i Libanonfjella guvernement. Mezher er administert av kommunen Bsalim / Mezher / Majzoub.

Han er ein ny by der dei fleste innbyggjarane er armenarar. Dei fleste armenarane i Mezher kjem frå  Bourj Hamoud, Achrafieh, Anjar.

## Kjelder

**Denne artikkelen bygger på «[[:en:Mezher|Mezher]]» frå ,  den 22. august 2014.* 
*** oppgav desse kjeldene:*
Ain el Safssaf

**Ain el Safssaf** (arabisk ** عين الصفصاف**, òg **Ain es-Sofsaf**) er ein landsby i Matn distrikt i Libanonfjella guvernement i Libanon. 

Ain el Safssaf ligg 31&nbsp;km frå hovudstaden (Beirut), litt over 1000 meter over havet. 

I 2004 hadde Ain el Safssaf 902 innbyggjarar. 

## Kjelder

**Denne artikkelen bygger på «[[:en:Ain el Safssaf|Ain el Safssaf]]» frå ,  den 22. august 2014.* 
*** oppgav desse kjeldene:*
Fanar i Matn

**Fanar** (arabisk ** الفنار **, **Al-Fanar**)  er ein landsby i Matn distrikt i Libanonfjella guvernement i Libanon. Han ligg i hjartet av Libanon, 7&nbsp;km frå Beirut, kring 250 meter over havet. 

Byen har kring 30&nbsp;000 innbyggjarar. 

De ligg fleire skular og universitet i Fanar, som Det libanesiske universitetet, Al-Kafaàt universitet (AKU), College De la Sainte Famille Francaise Fanar, Institution Moderne du Liban (IML) og Collège Notre Dame du Mont Carmel des Sœurs Carmelites de Florence à Fanar.

Fanar er eit arabisk ord som tyder eit fyr. 

## Kjelder

**Denne artikkelen bygger på «[[:en:Fanar i Matn|Fanar i Matn]]» frå ,  den 22. august 2014.* 
*** oppgav desse kjeldene:*
Beit Chabab

**Beit Chabab** (assyrisk *Bet Shebāba*, arabisk بيت شباب) er ein fjellandsby 24 km nord for Beirut i Libanon. 

Det einaste klokkestøyperiet i Libanon ligg her. Klokkene i Beit Chabab vert seld til kristne samfunn i Libanon og til mange andre land. Landsbyen var tidlegare heilt dekt av morbærhagar.

Den eldste kyrkja i Beit Chabab er Vår frue av Skogen, som vart bygd i 1761.

## Etymologi
Namnet «Beit Chabab» vart trudd å kome frå det arabiske «بيت شباب» , som tyder «huset av unge menn», men har i røynda røter i assyriske «Bet Shebāba» som tyder «huset av naboar».

## Kjelder

**Denne artikkelen bygger på «[[:en:Beit Chabab|Beit Chabab]]» frå ,  den 22. august 2014.* 
*** oppgav desse kjeldene:*
Bikfaya

**Bikfaya** (arabisk بكفيا, òg skrive **Bickfaya**, **Beckfayya** eller **Bekfaya**) er ein by i Matn distrikt i Libanonfjella. Steinhusa med raude tak mellom furu- og eikeskog gjer Bikfaya til ein av dei mest ettertrakta forstadane i Beirut og ein av dei mest populære feriestadane om sommaren i Libanon.

## Kultur
La Fête des Fleurs à Beckfayya eller Blomsterfestivalen har tiltrekt seg turistar sidan 1934 då Maurice Gemayel starta festivalen for å bringe folk til fjellbyen. Kvart år køyrer ei rekkje kjøretøy dekorert med tusenvis av fargerike blomar og frukt gjennom hovudgata. Live musikk, basarar og val av tre venleiksdronningar, vert halde på plassane og hagane.

## Demografi
Bikfaya har kring 20&nbsp;000 innbyggjarar, som er maronittiske katolikkar, gresk-ortodokse, gresk-katolikkar, armensk-ortodokse og baptistar.

## Etymologi
Namnet Bikfaya er ei samandraging av det arameiske (assyrisk) uttrykket «Beit Kiifa», בית קיפיא, der «Kifayya» er adjektiv av ordet «stein» på arameisk. Bikfaya tyder dermed «huset av stein» eller «steinhuset».

## Geografi
Bikfaya ligg i fjella oppom Middelhavet i ei høgd på 900 til 1000 meter over havet. Han ligg 25&nbsp;km frå Beirut og berre ein kort køyretur frå vintersportstaden Mzaar-Kfardebian. Somrane i Bikfaya er kjølige med periodar med tåke om ettermiddagen.

I området kring Bikfaya ligg Mhaydseh المحيدثة, Sakiyat al Mesek ساقية المسك og Bhersaf بحرصاف.

## Turisme
Det finst mange restaurantar og hotell i Bikfaya. Her er òg mange underhaldningssenter og offentlege hagar. Naas er ei naturleg kjelde og ein av dei mest populære stadane i Bikfaya. Naas har vore kjend for dei lækjande eigenskapane sine.

## Kjelder

**Denne artikkelen bygger på «[[:en:Bikfaya|Bikfaya]]» frå ,  den 22. august 2014.* 
*** oppgav desse kjeldene:*
Baskinta

**Baskinta** (arabisk بسكنتا) er ein libanesisk landsby kring 1300 meter over havet. Baskinta er kjend for den vakre naturen og det moderate klimaet. Baskinta har vorte eit senter for mountain biking med mange stiar og eit sykkelmiljø i utvikling. Han var ein gong hovudstaden for den assyrisk-kristne staten Marada. Baskinta er òg kjend for dei mange fruktene som vert dyrka her, som eple og vindruer. Av innbyggjarane finn ein 70% kristne og maronittar og 30% gresk-ortodokse.

## Historie
Baskinta har mange ruinar, og ein har funne keramikk her attende til fønikisk og antikk gresk tid. Grekarane kjende Baskinta og bygde palass som det framleis finst enorme steinar, søler og undergrunnspassasjar frå. 

Byen var heimstaden til Mikhail Naimeh (1889-1988), ein av dei største tenkjarane i Libanon, som skreiv ykje om Baskinta i skriveria sine. 

## Bakgrunnsstoff
* Baskinta Online
* Baskinta

## Kjelder

**Denne artikkelen bygger på «[[:en:Baskinta|Baskinta]]» frå ,  den 22. august 2014.* 
*** oppgav desse kjeldene:*
Bteghrine

**Bteghrine** (arabisk **بتغرين**, òg skrive **Bteghrin** og **Btighrin**) er ein kommune i Matn distrikt i Libanonfjella guvernement i Libanon.

## Etymologi
Det eksakte opphavet til namnet *Bteghrine* er ukjend, men tydingar kan vere «krigarstaden», «steinstaden» og «huset av dei tristaste» - ein referanse til eit stort slag her kring 1290 då tusenvis av menneske døydde. 

## Geografi
Bteghrine ligg nær fjellet Sannine i aust, Wadi el-Jamajem i nord, Jiwar i vest, og  Khonchara i sør. Kommunen består av sju nabolag og fire fjerntliggande område. 

### Nabolag
* Haret al-Ain
* Haret al-Dara
* Haret al-Shahara
* Haret al-Shawyee
* Haret al-Ssaha
* Haret al-Wata
* Haret Ali
* haret al asfourieh

### Fjerntliggande område

* Bsefrine
* Meisree
* Sabourta
* Zaarour

## Kjende folk frå Bteghrine
* Elias Murr – libanesisk visestatsminister og forsvarsminister
* George Hawi – tidlegare sekretær for Det libanesiske kommunistpartiet, myrda 21. juni 2005 av ei bombe plassert under bilen hans.
* Greg Simon (Saliba) – tidlegare politisk rådgjevar for den tidlegare amerikanske visepresidenten Al Gore frå 1993 til 1997
* Michel Murr – tidlegare libanesisk innanriksminister
* Gabriel Murr – tidlegare libanesisk innanriksminister 

## Kjelder

**Denne artikkelen bygger på «[[:en:Bteghrine|Bteghrine]]» frå ,  den 22. august 2014.* 
*** oppgav desse kjeldene:*


## Bakgrunnsstoff
* Bteghrine.com
* libanesisk Government Portal for Information & Forms - Municipality of Bteghrine
* Tutorsaliba.com
Dbayeh

** Dbayeh ** (arabisk ضبية) er ein by ved Middelhavet i Matn distrikt i Libanonfjella guvernement, mellom Beirut og  Jounieh. 

Det ligg fleire hotell og restaurantar i byen. 

## Bakgrunnsstoff
*Official La Marina Page 
*Dbayeh 
*Dbayeh, articles from UNWRA
Dhour El Choueir

**Dhour El Choueir** (arabisk ضهور الشوير) er ein fjellby i Libanon ('dhour' tyder 'fjelltopp'). Han ligg litt nord for hovudvegen mellom Beirut og Damaskus. Han ligg oppom byen Beirut og Middelhavet, 30&nbsp;km frå Beirut og 42&nbsp;km frå Beirut internasjonale lufthamn.

Han er ein populær feriestad om sommaren i Libanonfjella. Dhour El-Choueir har eit karneval kvart år i august. 

Han er fødestaden til Anton Saadeh som skipa Det syriske sosialnasjonalistiske partiet and of Tanios Bou-Nader Khneisser, the father of the Sword & Shield Folkloric Dance.

Byen låg ved frontlinja under den libanesiske borgarkrigen.

Halvparten av innbyggjarane er gresk-ortodokse og den andre halvparten hovudsakleg gresk-katolikkar og maronittar.

## Kjelder

**Denne artikkelen bygger på «[[:en:Dhour El Choueir|Dhour El Choueir]]» frå ,  den 22. august 2014.* 
*** oppgav desse kjeldene:*



## Bakgrunnsstoff
* Choueir.com
Douar

**Douar** eller **Ed-Douar** (arabisk الدوار) er ein liten, hovudsakleg maronittisk landsby i Metn distrikt i Libanonfjella guvernement i Libanon. 

Kommunen Douar ligg 28&nbsp;km frå Beirut, hovudstaden i Libanon. Han ligg 1150 meter over havet og har eit areal på 1,32&nbsp;kvadratkilometer.

## Kjelder

**Denne artikkelen bygger på «[[:en:Douar|Douar]]» frå ,  den 22. august 2014.* 
*** oppgav desse kjeldene:*
Naccache

**Naccache** (arabisk **نقاش **) er ein forstad nord i Beirut i Libanon. Han ligg i Libanonfjella og høyrer til kommunen Antelias. Her ligg hovudkvarteret til Murr Television og Studio Vision.

Staden ligg like nedanfor Rabieh. Området består hovudsakleg av furutre med utsyn over Middelhavet og den amerikanske ambassaden. 

## Kjelder

**Denne artikkelen bygger på «[[:en:Naccache|Naccache]]» frå ,  den 22. august 2014.* 
*** oppgav desse kjeldene:*
Antelias

**Antelias** (arabisk أنطلياس; armensk Անթիլիաս) er ein by i Libanon. Han ligg kring 5&nbsp;km nord for Beirut. Innbyggjarane er hovudsakleg kristne og include  armenarar (hovudsakleg apostoliske kristne), maronittar, gresk-katolikkar og gresk-ortodokse .

## Etymologi
Namnet er opphavleg gresk, ἀντήλιος – frå ἀντί (anti) og ἥλιος (helios) «sol» – og tyder «vender mot sola».

## Kommune
Kommunen Antelias - Naqqach ligg i Matn. Antelias - Naqqach ligg 8 km frå Beirut, hovudstaden i Libanon. Han ligg 10 meter over havet og har eit areal på 1,93&nbsp;km².

## Geografi

Antelias består av ei frodig kystslette og nokre årsar lenger aust. Det ligg òg ei smal slette på begge sider av Antelias, som spring ut frå ei nærliggande kjelde (Fawar) og går frå aust til vest og ut i Middelhavet. 

Tidlegare var kystsletta hovudsakleg planta med appelsin- og banantre, og det var lite utbygging her. På grunn av urbanisering er dei fleste grøne områda erstatta av bustader og handelsbygg. 

Antelias vert rekna som porten inn til dei øvre Matn-regionane. Matn er eit av dei mest velståande områda i Libanon, inkludert fleire fabrikkar, kjøpesenter og skular. 

Antelias ligg mellom Beirut og byen Jounieh og kystvegen har kvar dag stor trafikk. 

## Turisme
Antelias har ein stor marina og ei strand som mange vitjar frå områda rundt. Garden Tower var det første hotellet som vart bygt i Antelias-området.

## Kjelder

**Denne artikkelen bygger på «[[:en:Antelias|Antelias]]» frå ,  den 22. august 2014.* 
*** oppgav desse kjeldene:*
Dik El Mehdi

**Dik El Mehdi** er ein landsby i Matn distrikt i Libanonfjella. Folketalet er estimert til 2&nbsp;096. Landsbyen ligg 18&nbsp;km frå Beirut. Dei fleste innbyggjarane stammar frå Ashkar-familien. 

## Kjelder

**Denne artikkelen bygger på «[[:en:Dik El Mehdi|Dik El Mehdi]]» frå ,  den 22. august 2014.* 
*** oppgav desse kjeldene:*
Ouyoun

**Ouyoun** aller **Aiyoun** (arabisk العيون) er ein landsby i Libanonfjella guvernement i Libanon. Han er mest kjend for åsane, furuskogane og vasskjeldene sine. Namnet «Ouyoun» tyder 'kjelder' og kjem av dei mange vasskjeldene her. 

## Geografi
Ouyoun ligg nord for Broumana og dekkjer eit område på kring 10&nbsp;kvadratkilometer. Han ligg 800 meter over havet, og kring 15 km aust for Beirut.

## Kjelder

**Denne artikkelen bygger på «[[:en:Ouyoun|Ouyoun]]» frå ,  den 22. august 2014.* 
*** oppgav desse kjeldene:*
Kfarakab

**Kafarakab** (arabisk **كفرعقاب**, òg skrive **Kfarakab** eller **Kfar Akab**) er ein landsby i fjella i Libanon.

På arabisk tyder namnet «haukeheimen». Landsbyen ligg i Matn distrikt i Libanonfjella guvernement. Han vart grunnlagd kring 1560 då tre familiar frå Maalouf-klanen, som budde på andre sida av dalen i landsbyen Mhaydse.

## Kjelder

**Denne artikkelen bygger på «[[:en:Kfarakab|Kfarakab]]» frå ,  den 22. august 2014.* 
*** oppgav desse kjeldene:*

## Bakgrunnsstoff
*Offisiell nettstad
Ain Saadeh

**Ain Saadeh** (arabisk عين سعادة, òg skrive **Ain Saadée** og **Ain Saade**) er ein forstad nordaust for hovudstaden Beirut i Libanon.

Ain Saade er ein tradisjonell kristen landsby i dei vakre fjella i Libanon oppom Middelhavet, med kring 10&nbsp;000 innbyggjarar. 

Landsbyen har fleire butikkar, pubar, restaurant og hotell.

## Etymologi
Namnet «Ain Saadeh» syner til den naturlege kjelda i byen og tyder «Lukkekjelda»

## Kjelder

**Denne artikkelen bygger på «[[:en:Ain Saadeh|Ain Saadeh]]» frå ,  den 22. august 2014.* 
*** oppgav desse kjeldene:*
Beit Mery

**Beit Mery** (arabisk بيت مري) er ein libanesisk by oppom hovudstaden Beirut.  Byen har vore ein feriestad om sommaren sidan fønikarane og seinare romarane. Namnet kjem frå arameisk og tyder «Huset til herren min». På ein av dei tre åsane kring Beit Mery (sør for byen) ligg ruinane av gamle fønikiske og romerske tempel. I dag står ei kyrkje og eit kloster over den øvre delen av det gamle romerske tempelet.

Kvar vinter vert den årlege Al Bustan-festivalen halde her, med internasjonale drama- og dansegrupper, i tillegg til orkester og kammergrupper.

Innbyggjarane i Beit Mery er hovudsakleg kristen (maronittar, gresk-ortodokse, gresk-katolikkar, armensk-ortodokse) og drusarar.

## Kjelder

**Denne artikkelen bygger på «[[:en:Beit Mery|Beit Mery]]» frå ,  den 22. august 2014.* 
*** oppgav desse kjeldene:*

## Bakgrunnsstoff
*http://www.beitmery.com
Baabdat

**Baabdat** (arabisk بعبدات) er ein by i Matn distrikt i Libanonfjella, 22&nbsp;km frå Beirut mellom 800 og 1100 meter over havet. Dei frodige furuskogane kring byen gjer han til ein populær feriestad om sommaren, særleg for folk frå Beirut. Byen ligg nær Brummana, ein av dei mest yrande feriestadane i Libanonfjella.

## Demografi

Innbyggjarane i Baabdat er anten frå Den maronittisk-katolske kyrkja eller den romersk-katolske kyrkja.

## Etymologi
Namnet «Baabdat» kjem frå det arameiske ordet *beit abdutha*, som tyder «heimstaden til beundring». Namnet syner til eit gammalt tempel bygd av fønikarane.

## Historie
Då Libanon var ein del av Romarriket var Baabdat eit senter for tømmerhogst som transporterte tømmer til skipsverfta i Beirut.

## Kjende folk frå Baabdat
Baabdat er fødestaden til den tidlegare libanesiske presidenten Émile Lahoud, politikaren Nassib Lahoud og filmregissøren Carmenlabaki. 

## Kjelder

**Denne artikkelen bygger på «[[:en:Baabdat|Baabdat]]» frå ,  den 22. august 2014.* 
*** oppgav desse kjeldene:*



## Bakgrunnsstoff
*Toufic Labaki
*Fallingrain
Jdeideh

**Jdeideh** (arabisk **جديدة المتن**, al-Judaydat, òg skrive Jdayde, Jdaideh og Jdeidet el-Matn) er ein kystkommune og det administrative senteret i Matn distrikt i Libanonfjella guvernement i Libanon.

Jdeideh dekkjer eit areal på kring 6&nbsp;km². Han ligg i dei nordlege forstadane i Beirut og er ein del av Stor-Beirut. Kommunen er danna av dei tre landsbyane Jdeidet el-Matn, Bauchrieh og Sed el Bauchrieh, med i alt nesten 160&nbsp;000 innbyggjarar.

Jdeideh er eit viktig industriområde, men har òg ein del handels- og bankverksemd.

## Arkeologi

Det er gjort tre arkeologiske funn i Jdeideh-området av jesuittar. To av dei er flintfunn frå yngre steinalder frå Qaraoun-kulturen.

## Kjelder

**Denne artikkelen bygger på «[[:en:Jdeideh|Jdeideh]]» frå ,  den 22. august 2014.* 
*** oppgav desse kjeldene:*

## Bakgrunnsstoff
*Jdeide Bouchrieh Sed kommune 
*Ikamalebanon.com
Mrouj

**Mrouj** (arabisk المروج, òg skrive **Mrouje** og **El Mrouj**) er ein kommune i Matn distrikt i Libanonfjella guvernement i Libanon. Namnet tyder «Enga»

Mroujsjøen ligg kring 3 km nord for byen. Sjøen er vasskjelde for mange landsbyar i Matn distrikt

## Område i kommunen
* Mtein
* Zaarour
* Bois Du Boulognes
* Marjaba

## Økonomi
Mrouj er ein turiststad både om sommaren og for vintersport om vinteren. Zaarour vintersportstad ligg kring 6 km nord for Mrouj.

## Kjelder

**Denne artikkelen bygger på «[[:en:Mrouj|Mrouj]]» frå ,  den 22. august 2014.* 
 

## Bakgrunnsstoff
* Google Satellite Picture of Mrouje
Kaakour

**Kaakour** er ein liten landsby i Matn distrikt i Libanon. Han ligg kring 950 meter over havet, i eit fjellområde omgjeve av furutre. Alle innbyggjarane i Kaakour er maronittar.

## Kjelder

**Denne artikkelen bygger på «[[:en:Kaakour|Kaakour]]» frå ,  den 22. august 2014.* 
*** oppgav desse kjeldene:*
Sin el Fil

**Sin el-Fil** (arabisk سن الفيل,  *Sin al-Fīl*) er ein forstad aust i Beirut i Matn distrikt i Libanonfjella guvernement i Libanon.

Namnet tyder «elefanttanna». Det er gjort fleire funn her frå yngre steinalder.

## Venskapsbyar
*  Prato i Italia, sidan 2008

## Kjelder

**Denne artikkelen bygger på «[[:en:Sin el Fil|Sin el Fil]]» frå ,  den 22. august 2014.* 
*** oppgav desse kjeldene:*

## Bakgrunnsstoff
* Municipality of Sin el Fil  *(arabisk)*
Broummana

**Brummana** (arabisk برمانا) er ein by i Matn distrikt i Libanonfjella guvernement i Libanon. Han ligg aust for Beirut med utsyn over hovudstaden og Middelhavet.

Som dei fleste landsbyane i området har Brummana eit arameisk namn som truleg tyder huset til Rammana, guden for luft, uvêr og torevêr.

Fil:Lebanon January 2014 472.JPG
Fil:Lebanon January 2014 477.JPG
Fil:Lebanon January 2014 292.JPG
Fil:Lebanon January 2014 642.JPG


## Klima
Somrane er uvanleg tørre i Brummana og byrjar tidleg i mai og endar i midten av oktober. Sommartemperaturane går sjeldan over 30 ºC. Luftfukta om sommaren er i snitt 68 %. Vinteren er våt og mild med ein temperatur som varierer mellom 5 og 18 ºC, stundom med snøfall. 

## Demografi
Brummana er heimstad til forskjellige religiøse grupper, sjølv om kristne, hovudsakleg gresk-ortodokse, utgjer 49% og maronittiske katolikkar utgjer 41%, medan drusarar er ein større minoritet. Mange arabiske turistar frå landa kring Persiabukta kjem hit om sommaren. 

Det står ei særs gammal gresk-ortodokse kyrkje i Brummana. Kyrkja til profeten Cha'ya (Isaiah) var opphavleg ei austromersk festning som er kring 1&nbsp;500 år gammal, men vart omgjort til ei kyrkje på 600-talet. 

Fil:Lebanon January 2014 192.JPG
Fil:Lebanon January 2014 196.JPG
Fil:Lebanon January 2014 210.JPG
Fil:Lebanon January 2014 246.JPG
Fil:Lebanon January 2014 251.JPG
Fil:Lebanon January 2014 285.JPG
Fil:Lebanon January 2014 596.JPG


## Turisme
Brummana er ein av dei største turiststadane i Libanon om sommaren på grunn av det behagelege klimaet. Han ligg øvst på ein furukledd ås med flott utsyn over Beirut, Middelhavet og fjella i aust. 

## Kjelder

**Denne artikkelen bygger på «[[:en:Broummana|Broummana]]» frå ,  den 22. august 2014.* 
*** oppgav desse kjeldene:*
Mansourieh

**Mansourieh** (arabisk  المنصورية, **al-Manṣūriyat**, òg skrive **el-Mansourieh, Mansouriyeh** eller **Mansouriyet el-Matn**) er ein landsby i Matn distrikt i Libanonfjella guvernement i Libanon.

Han ligg kring 10&nbsp;km aust for Beirut, på ein åstop over hovudstaden.

## Etymologi

Namnet kjem frå det arabiske منصور, Manṣūr, som tyder «sigrande», og truleg syner til eit slag mellom krossfararar og arabarar, som arabarane vann.

## Geografi

Landsbyen ligg på toppen av ein rygg, og grensar i sør og sørvest til ei elv, Beirutelva og i nord til Mar Roukouz-ravinen (St. Roches). I aust glir Mansourieh saman med Ain Saadeh og Monte Verde, og heller nedover i vest til Mkalles og Sin el-Fil. På andre sida av elva i sørvest ligg Hazmieh, ein del av Baabda distrikt. Daychounieh ligg på søraustsida, mot Baabda og Louaize.

Mansourieh ligg 16&nbsp;km frå hovudstaden Beirut, 16&nbsp;km frå Baabda og 12&nbsp;km frå Jdeideh.

Fram til tidleg i 1990-åra var Mansourieh hovudsakleg eit landleg område. Slettene ved breidda av Beirutelva vart nytta til dyrking av sitrus. Olivenlundar var tradisjonelt i dei tørrare områda. 
Furuskogar dekkj søraustsida. Vinrankar og fikentre utgjer resten av landskapet.

Dei siste åra har kraftig urbanisering ført til at mange av dei grøne områda er erstatta av bustad- og kommersielle bygg.

Mansourieh ligg langs hovudvegen frå Beirut til Sin el-Fil og Mkalles.

## Demografi

I 2009 hadde Mansourieh kring 17&nbsp;000 innbyggjarar.

## Kjelder

**Denne artikkelen bygger på «[[:en:Mansourieh|Mansourieh]]» frå ,  den 22. august 2014.* 
*** oppgav desse kjeldene:*

## Bakgrunnsstoff
* Nettside
MarMoussa

**MarMoussa** (arabisk مار موسى, òg skrive **Mar-Moussa**) er ein by i Libanon i Matn distrikt i Libanonfjella guvernement. Han ligg 25 km frå Beirut i ei høgd mellom 900 og 1150 meter over havet. 

## Historie

I 1753 bygde ei gruppe libanesiske munkar klosteret Mar Moussa Al-Habshi over ruinane av ein eldre heilagdom. I seinare år slo familiar frå Jbail, Chbaniyé og Bikfaya seg ned i området, der dei vart tilsett for å dyrke landområda til klosteret. Gradvis voks samfunnet til ein landsby kalla Mar Moussa Ed-Douar. Med støtte frå regjeringa i 1950-åra, klarte bøndene å overta jorda og utvide landsbyen. Sidan den gong er det bygd mange villaer og hus i området rundt, som er dekt av furuskog. Det mest markante landemerket i landsbyen er klosteret og vindmølla. 

Innbyggjarane i MarMoussa er følgjarar av Den maronittisk-katolske kyrkja.

## Kjelder

**Denne artikkelen bygger på «[[:en:MarMoussa|MarMoussa]]» frå ,  den 22. august 2014.* 
*** oppgav desse kjeldene:*
Khenchara

**Khenchara**  (arabisk الخنشارة) er ein landsby i Libanon. Han ligg i Metn distrikt i Libanonfjella mellom Bologna (بولونيا), Bteghrine (بتغرين) og Dhour El Choueir - Ain el Sendianeh (ضهور الشوير - عين السنديانة).

Landsbyen ligg 30&nbsp;km nordaust for Beirut i ei høgd på mellom 1070 og 1200 moh. Landsbyen består av tradisjonelle murhus med raude tak.

Kenchara og Jouar ligg i same kommune.

St. Johannes av Chouweir-klosteret, eit melkittisk-katolsk kloster, ligg i Khenchara, grunnlagd i 1696-97. Den eldste av dei tre kyrkjene er tileigna St. Johannes døyparen og er datert til 1100-talet. St. Nikolas-kyrkja er frå 1700-talet og har ein vakker ikonostas i tre.

## Kjelder

**Denne artikkelen bygger på «[[:en:Khenchara|Khenchara]]» frå ,  den 22. august 2014.* 
*** oppgav desse kjeldene:*
*Khencharajwar  (arabisk)
*Turisme @ Lebanon.com